<classify> Kwa mujibu wa msemaji wa Simba Haji Manara, kikosi hicho kimeondoka kikiwa na nguvu mpya ya kurudi na ushindi. Manara alitamba kuwa mchezo huo ni halali yao kushinda kutokana na kujipanga huku akisifia kikosi hicho kuwa imara na kupewa mbinu ambazo ni hatari katika kuwamaliza Mbeya City.Kikosi kimeondoka leo asubuhi jana, hakuna mchezaji aliyeachwa na tuna imani kuwa watatumia mbinu walizopewa na kocha wetu kuhakikisha wanaondoka na pointi tatu, alisema.Alisema licha ya kujipanga, alitabiri mchezo huo huenda ukawa mgumu kwani Mbeya City huwa hawatabiriki. Simba inashika nafasi ya tatu ikiwa na pointi 35 nyuma ya mabingwa watetezim Azam Fc na vinara wa Ligi Kuu, Yanga.Moja ya malengo makubwa kwa Simba ni kuhakikisha wanashinda michezo yote mitano waliyobakisha, ikiwezekana kuwania nafasi ya pili kwa ajili ya kushiriki michuano ya Afrika mwakani.Manara alisema uwezekano wa kuwa katika nafasi hiyo upo kama tu kikosi hicho kitaendelea kucheza  <topic>: MICHEZO 